EkBass/fiwiki-20250220-pages-articles huggingface dataset:
Guimarães

Guimarães () on kunta ja kaupunki Portugalin pohjoisosassa Bragan piirissä. Vuoden 2001 väestönlaskennassa siellä oli 38 265 asukasta. Arvio vuodelle 2010 on 43 620 asukasta.Portugal: largest cities and towns and statistics of their population World Gazetteer 900-luvulla syntynyt kaupunki tunnetaan Portugalin synnyinsijana. Guimarãesissa syntynyt kreivi Alfonso Henriques julisti Portugalin itsenäiseksi ja itsensä Alfonso ensimmäiseksi, Portugalin ensimmäiseksi kuninkaaksi 24. kesäkuuta 1128.About the City Guimaraes2012, Kulttuurivuoden sivusto Guimarãesin taistelussa 24. kesäkuuta 1128 kohtasivat kreivi Alfonson joukot ja hänen äitinsä Léonin Teresan joukot. Taistelupaikka oli São Mamede -sola. Äidin ja pojan valtataistelu oli alkanut edellisenä vuonna, kun Kastilian kuningas oli nimittänyt Alfonson Portugalin maakunnan käskynhaltijaksi. Teresaa ei huolittu tehtävään, koska hänen tiedettiin tavoittelevan riippumatonta Portugalia. Asiat kääntyivät kuitenkin päinvastaisiksi, kun poika ei tunnustanut Kastilian yliherruutta, ja Teresa määrättiin palauttamaan alue Kastilian osaksi. Taistelu päättyi Alfonso Henriquesin voittoon ja Portugalista tuli itsenäinen. Kaupungin historiallinen keskusta lisättiin vuonna 2001 Unescon maailmanperintöluetteloon historiallisten keskiaikaisten muistomerkkiensä ansiosta. Kaupungissa on kelttien 300-luvulla eaa. rakentaman Citânia de Briteiros -linnakkeen jäänteet.Historic Centre of Guimarães Unesco Guimarãesin linna oli Portugalin kuninkaan asuntona ja Guimarães maan pääkaupunkina noin sadan vuoden ajan, vuoteen 1255 asti. Myöhemmin linna oli vankilana. Guimarães oli Euroopan kulttuuripääkaupunki vuonna 2012.The European Capitals of Culture for 2012 and 2013 are announced Europa Kaupungissa toimii Minhon yliopisto. Kaupungin jalkapallojoukkue Vitória SC pelaa Portugalin korkeimmalla sarjatasolla. Praça da Oliveira 01.jpg|Oliveiran aukio kaupungin historiallisessa keskustassa Praca oliveira.JPG|Praca da Oliveira Pt-gmr- castelo.jpg|Guimarãesin linna == Lähteet == == Aiheesta muualla == Luokka:Portugalin kaupungit Luokka:Portugalin historia Luokka:Unescon maailmanperintökohteet Portugalissa
Kantatie 88

Kantatie 88 on Raahesta (Saloisista) Vihannin, Pulkkilan, Piippolan, Pyhännän ja Vieremän kautta Iisalmeen kulkeva kantatie. Tien pituus on 191 kilometriä. Tie on hyvälaatuinen ja kaksikaistainen. Pulkkilan ja Iisalmen välinen osuus tiestä on osa lyhintä päätieyhteyttä Oulun ja Kuopion kaupunkien välillä, mutta sen liikennemäärät ovat melko pienet. Tätä osuutta on myös ehdotettu muutettavaksi valtatieksi. Tiellä on varalaskupaikka noin 17 kilometrin päässä Vieremältä. Tie tunnetaan kansan keskuudessa Malmitien nimellä. Tiellä on yksi ohituskaistaosuus Salahmilla. ==Reitti ja merkittävimmät tieyhteydet== *Raahe (vt 8 E8) **Vihanti (st 790, kt 86) *Haapavesi *Siikalatva **Pulkkila (st 794, vt 4 E75) **Piippola (st 800) *Pyhäntä (st 822, vt 28) *Vieremä (st 595) *Iisalmi (vt 27) ==Historiaa== Vuoden 1938 tienumerointijärjestelmässä Iisalmen ja Pulkkilan välinen tie nimettiin valtatieksi 19. Saloisten ja Pulkkilan välinen tie on rakennettu pääosin 1960-luvulla, ja vuonna 1971 se nimettiin kantatieksi 88. Vuoden 1996 tienumerouudistuksessa myös Iisalmen ja Pulkkilan välisen tien luokka alennettiin kantatieksi. Tämä on Suomen tiehistorian ainoa kerta, kun jokin tieosuus on valtatienä lakkautettu muun syyn kuin alueluovutusten tai uuden linjauksen (esimerkiksi moottoritien valmistumisen) vuoksi. Nykyisin valtatie 19 on Jalasjärven ja Jepuan välinen tie. ==Lähteet== * ==Aiheesta muualla== *Matti Grönroosin sivu kantatiestä 88 left|thumb|250px|Kantatien 88 ja seututien 822 risteys Pyhännällä 88 Luokka:Iisalmen liikenne Luokka:Piippola Luokka:Pulkkila Luokka:Pyhännän liikenne Luokka:Raahen liikenne Luokka:Siikalatvan liikenne Luokka:Saloinen Luokka:Vieremän liikenne Luokka:Vihanti 19
Bragan piiri

Bragan piiri sijaitsee Portugalin luoteisosassa. Piirin pääkaupunki on Braga. Pohjoisessa rajana on Viana do Castelon piiri, idässä Vila Realin piiri ja etelässä Porton piiri. Piirin kokonaispinta-ala on 2 706,2 km² ja väkiluku 839 634 (vuonna 2014). Piiri koostuu neljästätoista kunnasta: * Amares * Barcelos * Braga * Cabeceiras de Basto * Celorico de Basto * Esposende * Fafe * Guimarães * Póvoa de Lanhoso * Terras de Bouro * Vieira do Minho * Vila Nova de Famalicão * Vila Verde * Vizela == Lähteet == == Aiheesta muualla == Luokka:Portugalin piirit
Nilootit

Nilootit on yhteisnimitys lukuisille Afrikan koillisosasta, Niilijoen seudulta lähtöisin oleville kansoille, joiden pääasiallinen asuma-alue sijaitsee tätä nykyä Sudanin, Etelä-Sudanin, Kenian, Ugandan, Somalian, Egyptin ja Eritrean maiden alueilla. Vanhastaan niloottien on katsottu polveutuvan seemiläisistä tai haamilaisista, ja heidän on katsottu olevan ruumiinrakenteeltaan pitkiä ja hoikkia. He puhuvat nilosaharalaisia kieliä. Tunnettuja niloottikansoja ovat muun muassa dinkat, kalenjinit, luot, maasait, nuerit, himat ja turkanat. 1900-luvun lopussa nilootteja oli noin seitsemän miljoonaa. == Lähteet == *
Urbanus V

Autuas Urbanus V (syntymänimeltään Guillaume de Grimaud, 1310 – 19. joulukuuta 1370 Avignon Ranska) oli paavina 28. syyskuuta 1363 – 19. joulukuuta 1370.Hanska 2005: 321. Hän suosi koulutusta ja kehitti hallintoa. Urbanus kuului nuorena benediktiineihin, ja hän oli apottina kahdessa luostarissa. Tultuaan valituksi paaviksi alkoi Saksan keisari painostaa häntä, jotta hän päättäisi paavien alentavan Avignonin vankeuden ja palaisi Roomaan. Urbanus palasikin Roomaan 1367, jossa hänet otettiin riemulla vastaan. Hän kuitenkin pelkäsi valtansa hupenemista Ranskassa ja lähti takaisin Avignoniin syyskuussa 1370. Urbanus kuoli Avignonissa jo saman vuoden joulukuussa. ==Lähteet== * === Viitteet === == Aiheesta muualla == Luokka:Paavit Luokka:Benediktiinit Luokka:Vuonna 1310 syntyneet Luokka:Vuonna 1370 kuolleet
Martin Barre

Martin Lancelot Barre (s. 17. marraskuuta 1946) on englantilainen sähkökitaristi, joka tunnetaan parhaiten urastaan rockyhtye Jethro Tullin jäsenenä. Barre on laulaja-huilisti Ian Andersonin jälkeen Jethro Tullin pitkäaikaisin jäsen kuuluttuaan yhtyeeseen sen toiselta, vuonna 1969 julkaistulta Stand Up -albumilta lähtien. Barren soittotyyliä verrataan monesti Jeff Beckin ja Eric Claptonin tyyleihin. Barren instrumentti oli aluksi saksofoni, jota hän soitti birminghamilaisessa The Moonrakers -yhtyeessä 1960-luvulla. Myöhemmin kokoonpano vaihtoi nimensä The Motivationiksi. Ryhmä esiintyi useita kertoja Lontoon maineikkaalla Marquee- klubilla ja lämmitteli kerran menestysyhtye Creamia. Hieman tämän jälkeen yhtye vaihtoi jälleen nimensä, tällä kertaa muotoon The Penny Peeps. Vuonna 1968 Barre vaihtoi soittimensa kitaraan, ja samana vuonna yhtye julkaisi kaksi singleä. Toinen single oli "Model Village", jolla Barre soittaa jo melko säväyttävän kitarasoolon. Yhtye vaihtoi taas nimensä, tällä kertaa Getshemaneksi. Joulukuussa 1968 Barre kuuli huhuttavan, että eräs hänen suosikkiyhtyeistään, Jethro Tull, etsi sopivaa kitaristia. Barre meni koe- esiintymiseen ja sai paikan. Jethro Tullin johtohahmo Ian Anderson on myöhemmissä haastatteluissaan kertonut Barren olleen melko hermostunut koe- esiintymisessä. Hän oli hermostuksissaan jopa unohtanut sähkökitaransa vahvistinjohdon kotiin. Barren kitarasoolo Jethro Tullin hittikappale Aqualungissa on äänestetty useaan otteeseen yhdeksi rockhistorian parhaista. ==Diskografia (soolotuotanto)== *A Summer Band (1992) *A Trick of Memory (1994) *The Meeting (1996) *Stage Left (2003) *Away with Words (2013) == Aiheesta muualla == * Virallinen kotisivu Luokka:Brittiläiset kitaristit Luokka:Rockmuusikot Luokka:Jethro Tull Luokka:Vuonna 1946 syntyneet Luokka:Elävät henkilöt
Kyynärpää

Kyynärpää (lat. cubitus) on kohouma käsivarressa. Sen muodostaa olkaluun sekä kyynärluun ja värttinäluun välinen kyynärnivel, jossa kyynärluu koukistuu ja ojentuu olkaluuta vastaan ja värttinäluu kiertyy kyynärluuta vastaan. Kyynärnivel muodostuu kolmesta nivelestä: olka-värttinäluunivel, olka- kyynärluunivel ja ylempi värttinä-kyynärluunivel. Olka-värttinäluunivel yhdistää olkaluun värttinäluuhun, olka-kyynärnivel yhdistää olkaluun kyynärluuhun ja ylempi värttinä-kyynärluunivel yhdistää värttinä- ja kyynärluun proksimaaliset päät. Kyynärpään liike tapahtuu vain yhdessä tasossa. Nivel onkin melko lailla stabiili rakenne, eikä esim. sijoiltaanmeno ole kovinkaan yleinen tapaturma. Suuri osa kyynärnivelen tapaturmista johtaa erilaisiin murtumiin, joista valtaosa joudutaan leikkaamaan. Loukkaantumisvaaran takia kyynärpäät suojataan joissain urheilulajeissa erityisillä kyynärpääsuojuksilla. Kyynärpään vastaista taivetta kutsutaan kyynärtaipeeksi. Luokka:Yläraajat Luokka:Nivelet
Anna-Liisa Tilus

Anna-Liisa Tilus-Väisänen (s. 17. joulukuuta 1964 Himanka) on Ylen televisiokuuluttaja, tiedottaja ja entinen Miss Suomi. Tilus on TV1-televisiokanavan kuuluttaja ja TV1:n vakituinen kanavaemäntä. Hän on opiskellut tiedottajaksi ja toiminut muun muassa Seinäjoen Tangomarkkinoiden juontajana. Vuonna 1984 Tilus voitti Miss Suomi -kilpailun 19-vuotiaana. Hän oli kilpailussa myös kuvauksellisin missi ja lehdistön ihannetyttö. Perintöprinsessoiksi valittiin Tiina Laine ja Tiina Hyvärinen. Miss Maailma -kilpailussa Tilus pääsi finaaliin. Tilus oli naimisissa tuottaja Antti Väisäsen kanssa 1988–2013. Kaksi heidän kolmesta lapsestaan on jalkapalloilijoita, nuorempi Leo Väisänen sekä isoveli Sauli Väisänen. == Lähteet == == Aiheesta muualla == Luokka:Miss Suomi -kilpailun voittajat Luokka:Suomalaiset televisiokuuluttajat Luokka:Vuonna 1964 syntyneet Luokka:Elävät henkilöt
Hyppymiina

Hyppymiina on jalkaväkimiina, jonka toiminta perustuu sirpaleiden vaikutukseen. Hyppymiina on eräs tehokkaimmista jalkaväkimiinoista. ==Toiminta== Esimerkiksi saksalainen S-miina (Springmine) on kuuluisa ja monissa elokuvissakin nähty hyppymiina. Päälle astuttaessa miinan sisällä syttyy iskurin ja nallin avustuksella pieni viivepanos, joka palaa noin neljä sekuntia. Tämän jälkeen miinan pohjassa oleva mustaruudista koostuva hyppypanos räjähtää heittäen miinan ilmaan. Samaan aikaan syttyy noin puolen sekunnin viivepanos, joka laukaisee miinan pääpanoksen levittäen sirpaleita ja metallikuulia. Yleinen harhaluulo on, että hyppymiina laukeaa vasta kun sen päältä poistuu siihen kohdistunut paine. Jos hyppymiinan päälle astuu, niin neljän sekunnin kuluttua miinan hyppypanos räjähtää, oli ihminen siinä päällä tai ei. Molemmissa tapauksissa kuolema on erittäin todennäköinen. Erityisesti jalkaväkisirotemiinoissa, kuten POM 2S tai ADAM käytetään seitinohuita laukaisulankoja, jotka miina sinkoaa useiden metrien säteelle itsestään. Kun näihin lankoihin kohdistuu tarvittava veto, miina laukeaa. Lauetessaan miinan sirpaleosa sinkoaa jousen voimasta ilmaan, jossa se räjähtää noin 1,0 – 1,5 metrin korkeudella ja sirpaloituu. Hyppymiinan vaikutus on tappava vielä 15 metriin ja voi haavoittaa ihmistä vielä 30 metrin etäisyydeltä. ==Katso myös== *Hyppypanos ==Lähteet== Luokka:Henkilömiinat
Kiipu

Kiipu on noin 600 asukkaan kylä valtatien 2 tuntumassa Jänhijoen varrella Jokioisten kunnassa Kanta-Hämeessä. Kylä sijaitsee noin yhdeksän kilometriä pohjoiseen Jokioisten keskustaajamasta, ja noin 15 kilometriä Forssasta luoteeseen. Vuonna 2003 Kiipu valittiin Kanta-Hämeen vuoden kyläksi. Kiipun kylän kirjoitettu historia alkaa 1300-luvulta. Alueen ensimmäinen kartta piirrettiin 1710. Kylä levittäytyy laajalle alueelle Jänhijoen varsille, eikä varsinaista kyläkeskusta ole. Varsinainen Kiipun kylä sijaitsee noin kolmen kilometrin päässä Minkiön asemalta. Kiipun kyläyhdistyksen kylätalo, vuonna 1953 ruotsalaisten lahjoitusvaroilla rakennettu entinen kunnan terveystalo, sijaitsee Jokioisten Museorautatien Minkiön aseman naapurissa. Kyläyhdistys ja museorautatie tekevät yhteistyötä eri tapahtumissa. Kiipun kylän pohjoisosassa Humppilan rajalla on Kiipunjärvi, jonka rannalla sijaitsevat Jokioisten seurakunnan leirikeskus ja Jokioisten kunnan uimaranta. ==Lähteet== ==Aiheesta muualla== * LaunosNet: Kiipun kylä on satsannut tulevaisuuteen * Kiipu ennen ja nyt – maiseman historiaa kuvin ja sanoin Luokka:Jokioisten kylät Luokka:Kanta-Hämeen vuoden kylät
Seikkailuelokuva

Seikkailuelokuva on elokuvan lajityyppi, jonka tyypillisiä piirteitä ovat eksoottinen ympäristö, tutkimusmatkat, valloitukset ja valtakuntien syntyvaiheet. Seikkailuelokuvan lähisukulainen on toimintaelokuva, joka seikkailuelokuvasta poiketen korostaa toiminnan väkivaltaisuutta. == Historia == Seikkailuelokuvan ensimmäisenä merkittävänä edustajana voidaan pitää yhdysvaltalaista 20-osaista sarjaelokuvaa The Perils of Pauline vuodelta 1914. Samantyylisiä sarjaelokuvia tehtiin tuolloin lukuisia. Tämän perinteen merkittävimpiä jatkajia ovat olleet Kadonneen aarteen metsästäjät (1984) ja Vihreän timantin metsästys (1984) jatko-osineen. == Tyypillisiä seikkailuelokuvan piirteitä == * Lainsuojaton sankari taistelee joko oikeudenmukaisuuden puolesta tai tyranniaa vastaan (kuten Zorro tai Robin Hood) * Merirosvot * Kadonneen kaupungin tai aarteen etsintä * Sankarin mukana on yleensä suulas ja koominen apuri, kaunis nainen ja vastassa usein läpeensä pahoja henkilöitä == Suosittuja seikkailuelokuvia == http://www.imdb.com/chart/adventure * Robin Hoodin seikkailut (1938) * Sierra Madren aarre (1948) * Afrikan kuningatar (1951) * Seitsemän samuraita (1954) * Arabian Lawrence (1962) * Hyvät, pahat ja rumat (1966) * Monty Pythonin hullu maailma (1975) * Tähtien sota -trilogia (1977–83) * Kadonneen aarteen metsästäjät (1981) * Paluu tulevaisuuteen (1985–1990) * Prinsessan ryöstö (1987) * Robin Hood – varkaiden ruhtinas (1991) * Viimeinen mohikaani (1992) * Taru sormusten herrasta (2001–2003) * Pirates of the Caribbean (2003–2011) * Master and Commander: Maailman laidalla (2003) == Suosittuja seikkailuelokuvien ohjaajia == * Michael Curtiz * Walt Disney * John Huston * Peter Jackson * George Lucas * Steven Spielberg * Raoul Walsh * Robert Zemeckis ==Lähteet== * Luokka:Elokuvalajityypit
Rekkitanko

Rekkitanko on tukien varassa oleva tanko, jota käytetään lähinnä telinevoimistelussa. Lihaskuntoharjoittelussa voidaan rekkitangossa suorittaa muun muassa leuanveto. Tankoa voi myös hyödyntää venyttelyssä pelkästään riippumalla siinä. Luokka:Urheiluvälineet Luokka:Kuntoilulaitteet Luokka:Voimailu Luokka:Telinevoimistelu
Sauvon vaakuna

Sauvon vaakunassa esiintyy Sauvon tunnuslintu naakka eli sauvolaisittain hakkinen, joita Sauvossa on paljon. Sauvon asukkaita on ennen kutsuttu hakkisiksi. Vaakunassa olevat kannukset viittaavat paikkakunnan aiemmin runsaaseen aateliin ja sen moniin kartanoihin. Vaakunan suunnitteli Ahti Hammar. Vaakuna hyväksyttiin vuonna 1956, ja sen selitysteksti on seuraava: ”Kultakentässä seisova naakka, saatteena kummallakin puolellaan kuusikärkinen kannustähti keskenään vastapalkeittain, kaikki mustia”. Luokka:Suomen kuntien vaakunat Vaakuna
Maria de Medeiros

Maria Ferreira Esteves de Medeiros e Almeida (s. 19. elokuuta 1965 Lissabon) on portugalilainen näyttelijä. Hän on muusikko António Vitorino de Almeidan tytär ja näyttelijä Inês de Medeirosin sisar. De Medeiros muutti synnyinkaupungistaan Lissabonista vuonna 1984 Ranskaan, jossa hän asuu yhä. Hän opiskeli yliopistossa filosofiaa ja näyttämötaidetta. Hänen ensimmäinen elokuvaroolinsa oli portugalinkielinen Silvestre (1982). Pian kuvaan tulivat ranskankieliset filmatisoinnit, muun muassa Vertiges (1985), Nina (lyhytfilmi, 1987) ja La lectrice (1988) Vuonna 1990 hän otti ensimmäisen englanninkielisen roolinsa filmissä Henry ja June ja on sittemmin esiintynyt muiden muassa elokuvissa Pulp Fiction – tarinoita väkivallasta (1994) ja The Saddest Music in the World (2004).Porträt der Schauspielerin Maria de Medeiros. Thomas Staedli. Viitattu 8.4.2018. Maria de Medeiros, uma portuguesa no mundo . Viitattu 10.7.2016. De Medeiros on esiintynyt elokuvarooleissa lähes vuosittain 2010-luvulle asti. ==Lähteet== == Aiheesta muualla == *Maria de Medeiros. Oma sivusto. * * Luokka:Portugalilaiset näyttelijät Luokka:Vuonna 1965 syntyneet Luokka:Elävät henkilöt
Afrodisiaka

Afrodisiaka eli lemmenrohto tarkoittaa aineita, lähinnä rohtoja ja ruoka- aineita, joiden uskotaan kiihottavan lemmenviettiä. Nimi tulee kreikkalaisesta jumalattaresta Afroditesta. Osa aineista on leimattu afrodisiakaksi muotonsa ja rakenteensa takia (esimerkiksi osterit ja sarvikuonon sarvi), osa aiheuttaa turvotusta suun limakalvoilla (espanjankärpänen, chili). Tyypillistä afrodisiakalle on, että se on hiukan eksoottista ja vaikeasti hankittavissa. == Lähteet == Luokka:Seksivälineet
Odo

Odo voi tarkoittaa seuraavia: * Odo, Eudes (k. 735), Akvitanian herttua * Odo, roolihahmo TV-sarjassa Star Trek: Deep Space Nine * Odo I, Eudes I (n. 860-898), Pariisin, Ranskan ja Troyesin kreivi, frankkien kuningas * Odo Clunylainen (878–942), ranskalainen munkki, säveltäjä, musiikkiteoreetikko * Odo Fusi Pecci (1920–2016), italialainen katolinen piispa * Odo Reuter (1850–1913), suomenruotsalainen eläintieteen professori ja runoilija * Odo Tournailainen, Odo Cambrailainen (1063–1113), ranskalainen benediktiinimunkki, skolastinen filosofi ja teologi.
New Stuyahok

New Stuyahok on kaupunki Alaskassa. Se sijaitsee Nushagakjoen rannalla noin 19 kilometriä yläjuoksuun Ekwokista ja 83 kilometriä koilliseen Dillinghamista. Kaupunki on rakennettu kahteen tasoon: toinen on noin seitsemän metriä joenpinnan yläpuolella ja toinen 12 metriä. Vuoden väestönlaskennassa New Stuyahokin asukasluku oli 471, joista 93 % kuului Pohjois-Amerikan alkuperäiskansoihin. New Stuyahok on vanha jupik-eskimokylä ja siellä toimii liittovaltion tunnustama heimoneuvosto New Stuyahok Village Council. == Historiaa == Kaupungin sijainti muuttui kahdesti 1900-luvulla. Kylä muutti joen alajuoksuun Mulchatnan alueelle "vanhasta kylästä" (Old Village) vuonna 1918. 1920- ja 1930-luvuilla Yhdysvaltain hallitus toi alueelle poronkasvatustaloutta. Kuitenkin vuoteen 1942 mennessä kanta oli tyrehtinyt, kylää oli koetellut tulva ja paikka oli liian kaukana sisämaassa. Niinpä 1942 New Stuyahok siirtyi nykyiselle paikalleen joen alajuoksulle. "Stuyahok" tarkoittaa suunnilleen "mennä paikkaan alajuoksulla". New Stuyahok sai ensimmäisen koulunsa ja postikonttorin vuonna 1961. Vähän tämän jälkeen avattiin lentokoneille kiitotie. 1960-luvulla kylän väkiluku nousi 40 %. New Stuyahok sai kaupunkioikeudet vuonna 1972. == Lähteet == Luokka:Alaskan kaupungit
Imatran Impi

Imatran Impi -veistos sijaitsee Imatralla Kruununpuiston Patopuistossa. Veistos on sijoitettu suihkualtaaseen Vuoksen varrelle. Veistoksen on tehnyt Taisto Martiskainen, joka voitti kutsukilpailun. Altaan on suunnitellut arkkitehti Kari Pärssinen. 180 000 markkaa maksanut veistos paljastettiin vapunaattona 1972. Se on huomionosoitus ihmisille, jotka ovat tehneet itsemurhan hyppäämällä Imatrankoskeen. Veistoksesta on olemassa noin 20 senttimetrin pituinen pienoisversio pronssivaluna. Sen alustana on pieni jalopuun kappale. Sitä lienee tehty jonkin kokoinen sarja (numeroimaton) ja sitä käytetty muistona hankkeen tukijoille tms. ja ehkä myytykin hankkeen rahoittamiseksi. ==Viitteet== Luokka:Imatran nähtävyydet Luokka:Suomen patsaat ja veistokset
Keskiliikeresonanssi

Keskiliikeresonanssi (joskus myös kiertoaikaresonanssi, engl. mean motion resonance, MMR) on tilanne, jossa kahden samaa keskustähteä (esimerkiksi Aurinkoa) kiertävän taivaankappaleen (planeetan tai asteroidin) kiertoajat ovat toistensa kokonaisia monikertoja. Keskiliikeresonanssi on tavallisin tähtitieteessä esiintyvä resonanssi ja usein siihen viitataankin ilman "keskiliike"-täsmennystä. Keplerin III lain mukaisesti kappaleen kiertoaika määrää sen etäisyyden tähdestä, joten kun tähteä kiertävän planeetan etäisyys tunnetaan, voidaan laskea mille etäisyyksille tähdestä resonanssi aiheuttaa vyöhykkeitä, joille päätyvä pienempi kappale ajautuu pois nopeasti. Aurinkokunnassa tunnetuimpia keskiliikeresonanssin aiheuttamia aukkoja ovat Kirkwoodin aukot asteroidivyöhykkeessä (resonanssi Jupiterin kanssa) sekä Saturnuksen renkaiden jaot (resonanssi jonkin läheisen kuun kanssa). Vaikka keskiliikeresonanssi yleensä ajaakin pienet kappaleet pois, joissakin yksittäistapauksissa se mahdollistaa myös stabiilin rataliikkeen. Aurinkokunnan kappaleista Jupiterin ja muiden planeettojen troijalaiset ovat 1:1-resonanssissa seuralaisplaneettansa kanssa eli niiden kiertoaika Auringon ympäri on sama kuin itse planeetalla. Suuremmista kappaleista kääpiöplaneetta Pluto kiertää Auringon kaksi kertaa samassa ajassa kuin Neptunus kiertää Auringon kolmesti. Nämä kappaleet ovat siis 3:2-resonanssissa. Samassa resonanssissa liikkuu myös joukko muita Kuiperin vyöhykkeen kappaleita, ns. plutiinoja. Kuiperin vyöhykkeessä esiintyy myös muita Neptunuksen kanssa keskiliikeresonanssiin lukkiutuneita kappaleita. Saturnuksen kuista löytyy useita keskiliikeresonansseja: Mimas ja Tethys (4:2), Enceladus ja Dione (2:1) sekä Titan ja Hyperion (4:3). Eksoplaneettajärjestelmistä tunnetaan myös muutamia resonansseja (esimerkiksi 55 Cancri). == Laplacen resonanssi == Keskiliikeresonanssin erikoistapausta, jossa useampi kuin kaksi kappaletta on lukkiutunut toistensa liikkeeseen, kutsutaan Laplacen resonanssiksi. Ainoa Aurinkokunnassa tunnettu tapaus on Jupiterin kuujärjestelmässä, jossa kuut Ganymedes, Io ja Europa ovat lukkiutuneet 4:2:1-resonanssiin. ==Katso myös== *Kozain resonanssi *Lindbladin resonanssi *Sekulaarinen resonanssi *Spin-rata- resonanssi Luokka:Asteroidit Luokka:Aurinkokunta Luokka:Planeetat Luokka:Taivaanmekaniikka
Joan-Enric Vives i Sicília

Joan-Enric Vives i Sicíliahttps://bisbaturgell.org/ca/joan-enric-vives-i- sicilia (s. 24. heinäkuuta 1949 Barcelona, Espanjan valtio) on nykyinen Urgellin katolisen hiippakunnan piispa ja Andorran ruhtinaskunnan valtionpäämies yhdessä Ranskan tasavallan presidentti Emmanuel Macronin kanssa. Hän astui virkaan 12. toukokuuta 2003 piispa Joan Martí Alanisin seuraajana. Vives vihittiin papiksi 24. syyskuuta 1974. == Kunnianosoituksia == * Kristuksen veljeskunta (Portugali, 2010) == Lähteet == == Aiheesta muualla == * Catholic-hierarchy.org: Bishop Joan Enric Vives Sicilia Luokka:Espanjalaiset katoliset piispat Luokka:Andorran ruhtinaskumppanit Luokka:Kristinusko Andorrassa Luokka:Vuonna 1949 syntyneet Luokka:Elävät henkilöt
Vapaa (kappale)

Vapaa on Kaija Koon kappale, joka julkaistiin ensimmäisenä singlenä hänen yhdenneltätoista studioalbumiltaan Irti. Kappaleen on säveltänyt ja sanoittanut Apulanta-yhtyeen laulaja Toni Wirtanen. Kappale sijoittui sekä single- että latauslistan ensimmäiseksi. == Lähteet == == Aiheesta muualla == * Vapaa-kappaleen musiikkivideo YouTubessa Luokka:Vuoden 2010 kappaleet Luokka:Suomalaiset musiikkikappaleet
David Schneider

David Schneider (s. 24. elokuuta 1979 Melrose Park, Illinois) on yhdysvaltalainen entinen jääkiekkopuolustaja. == Ura == Schneider pelasi kaudet 1998–2002 Yhdysvaltain yliopistosarjaa Princetonin yliopiston joukkueessa. Ammitalaisuransa hän aloitti ECHL-liigan Trenton Titansissa. Rauman Lukko hankki Schneiderin kesken kauden 2002–2003 Trentonista, jossa oli tehnyt 26 ottelussa pisteet 5+11 . Raumalla Schneider pelasi vain yhdeksän peliä nivusvamman takia ja hän siirtyi seuraavaksi kaudeksi Turun Palloseuraan, jossa hän pelasi kaksi kautta , joista jälkimmäinen kausi jäi jälleen tyngäksi miehen kärsittyä aivotärähdyksen jälkioireista. Turusta mies matkasi kaudeksi 2005–06 Hämeenlinnan Pallokerhoon, johon Schneider hankittiin isoon rooliin korvaamaan Vladimír Sičákia . Hämeenlinnassa miehestä kehittyi loistava kiekollinen puolustaja, ja oli yhdessä Jukka-Pekka Laamasen kanssa liigan pelätyimpiä siniviivapelotteita. Schneiderille kertyi 51 ottelussa tehot 8+18 ja pudotuspeleissä 1+3. Heti ensimmäisellä HPK-kaudellaan Schneider sai juhlia Suomen mestaruutta. Toisella kaudella HPK:ssa Schneider jatkoi hyviä otteitaan. Tällä kertaa joukkueen kausi päättyi pronssimitaliin. Kesällä 2007 Schneider allekirjoitti NHL-seura Tampa Bay Lightningin kanssa vuoden sopimuksen . Schneider pelasi koko kauden Tampa Bayn farmijoukkueessa Norfolk Admiralsissa AHL-liigassa. Kaudeksi 2008–2009 Schneider teki ns. artistisopimuksen Ruotsin Elitserienissa pelanneen Djurgårdenin kanssa. Alkukauden hän pelasi kuukauden sopimuksella SM-liigan Tapparassa ennen siirtymistään Djurgårdeniin lokakuussa. Kauden 2009–2010 Schneider pelasi Sveitsin liigan HC Ambrì-Piottassa, minkä jälkeen hän lopetti uransa. == Lähteet == == Aiheesta muualla == * David Schneider Jatkoaika.comissa * Luokka:Yhdysvaltalaiset jääkiekkoilijat Luokka:Vuonna 1979 syntyneet Luokka:Elävät henkilöt
Ranta

Ranta voi tarkoittaa seuraavia asioita: * maan ja veden raja, rannikon osa ** hiekkaranta ** uimaranta * Ranta, kylä Muurlassa ==Sukunimenä== * Aatos Ranta (1920–2006), yrittäjä ja yritysjohtaja, kauppaneuvos, Anselm Rannan poika * Aleksi Ranta (s. 1980), kitaristi ja säveltäjä * Anitta Ranta (s. 1957), oopperalaulaja * Anneli Ranta (s. 1955), laulaja, näyttelijä ja vuorovaikutuskouluttaja * Anselm Ranta (1885–1980), sahanomistaja, rakentaja ja kauppaneuvos * Artturi Ranta (1897–1975), maaherra * Aulis Ranta-Muotio (s. 1946), poliitikko * Elli Ranta (1900–1954), laulaja, laulunopettaja * Esko Ranta, radiotoimittaja * Esko Ranta (s. 1947), jalkapalloilija * Heikki Ranta (s. 1986), näyttelijä * Helena Ranta (s. 1946), oikeushammaslääkäri * Ilkka Ranta (s. 1938), kenraaliluutnantti * Ilmo Ranta (s. 1956), pianisti * Ilona Punkkinen, o.s. Ranta (s. 1982), pika- ja aitajuoksija * Jaakko Ranta (s. 1997), ampumahiihtäjä * Joonas Ranta (s. 1984), suomalainen stand up -koomikko ja käsikirjoittaja * Joppe Ranta, retkeilytoimittaja ja tuottaja * Juha-Matti Ranta (s. 1982), pesäpalloilija * Juho Ranta (1867–1953), kanttori, säveltäjä * Jussi Ranta (s. 1947), SDP:n kansanedustaja 1983­–1995 ja 1999–2003 * Jukka Ranta, professori * Jukka Ranta (s. 1968), matemaatikko, Ruokaviraston tutkimusprofessori * Kaisa Ranta (s. 1980), laulaja * Kosti Ranta (1918–2003), metsäneuvos, Valtion polttoainetoimiston toimitusjohtaja 1960–1981 * Kristian Ranta (s. 1981), kitaristi * Kukka Ranta (s. 1982), toimittaja, tietokirjailija ja väitöskirjatutkija * Lauri Ranta (s. 1955), tietokilpailija * Maarit Feldt-Ranta (1968–2019), poliitikko ja kansanedustaja (SDP) * Maiju Ranta (1882–1917), näyttelijä * Marja Ranta (s. 1914), lastenkirjailija * Matti Ranta (1932–2024), fyysikko, professori * Niina Ranta (s. 1993), pianisti * Niina Ranta-Bagdasar (s. 1962), korkeushyppääjä * Pena Ranta (s. 1981), koripalloilija ja valmentaja * Pentti Ranta (s. 1954), kuulantyöntäjä * Raimo Ranta (s. 1943), jääkiekkoilija * Rauni Ranta (1928–2019), radio-ohjaaja * Rauno Ranta (s. 1945), poliisineuvos, Keskusrikospoliisin ent. päällikkö * Reetta Ranta (s. 1975), tietokirjailija, televisiojuontaja, mytologi ja toiminnanjohtaja * Roope Ranta (s. 1988), jääkiekkoilija * Sami Ranta (s. 1965), jääkiekkoilija ja valmentaja * Sampo Ranta (s. 2000), jääkiekkoilija * Sulho Ranta (1901–1960), säveltäjä, kapellimestari ja musiikkikirjailija * Tarja Ranta, oik. Silvennoinen (s. 1946), balettitanssija * Tauno Ranta (1920–2004), taloustieteilijä ja tutkimusjohtaja * Tiina Ranta (s. 1969), moukarinheittäjä * Toni Ranta, pesäpalloilija * Tony Ranta (s. 1991), keilaaja * Tuula Ranta (s. 1946), kirjailija, äidinkielen ja kirjallisuuden lehtori * Velimatti Ranta (s. 1963), tanssija, koreografi ja näyttelijä * Vesa Ranta (s. 1973), muusikko ja valokuvaaja * Viljo Ranta-Nirva (1911–1976), näytelmäkirjailija * Ville Ranta (s. 1978), sarjakuvataiteilija.
Kantatie 65

Kantatie 65 on Tampereelta Virroille Näsijärven länsipuolta kulkeva kantatie. Tien pituus on 95 kilometriä. Kantatie 65 lähtee Tampereen Lielahdesta Paasikiventie-nimisenä Ylöjärvelle, jossa se sivuaa Helsingistä Vaasaan kulkevaa valtatietä 3. Ylöjärvellä tie kääntyy pohjoiseen ja kulkee Kuruun. Kurusta tie jatkuu edelleen Vaskiveden kylän kautta Virtain keskustan länsipuolelle, jossa se päättyy valtatie 23:een, joka kulkee Porista Virtain ja Jyväskylän kautta Joensuuhun. thumb|left|215px|Kantatie 65:tä Tampereella Ylöjärven suuntaan. Kantatie 65 on kaksiajoratainen Tampereelta Ylöjärvelle asti, ja tämä osuus palveleekin erityisesti Tampereelta Vaasaan suuntautuvaa liikennettä. Osuus Ylöjärveltä entisen Viljakkalan kunnan rajalle on rakennettu 2000-luvulla ja tätä osuutta kutsutaankin nimellä Uusi Kuruntie. Sen sijaan osuus tästä pohjoiseen on kapea, mutkainen ja mäkinen. Alkuperäinen kantatie 65 käsitti tieyhteyden valtateiden 8 ja 3 välille Porista Kankaanpään kautta Parkanoon. Uuden tien valmistuttua Parkanosta Jyväskylään myös tämä osuus liitettiin kantatie 65:een. Tieosuus on nykyisin osa valtatietä 23. ==Reitti ja tieyhteydet== *Tampere **Epilä (vt 12) *Ylöjärvi **Keskustaajama (vt 3 E12) **Kuru (st 332, st 337) *Virrat **Makkaraoja (vt 23) ==Lähteet== * * ==Aiheesta muualla== *Matti Grönroosin sivu kantatiestä 65 65 Luokka:Tampereen liikenne Luokka:Ylöjärven liikenne Luokka:Kuru Luokka:Virtain liikenne
Aaltopilvi

Aaltopilvi on pilvi, jossa on aaltomaista kuviota. Näitä ovat aaltomaiset kumpukerrospilvet (stratocumulus), hahtuvapilvet (altocumulus) ja palleropilvet (cirrocumulus). Aaltopilvellä tarkoitetaan monesti pitkulaista mantelipilveä, mutta selvää aaltokuviota ovat myös undulatus-tyyppiset pilvet. Aaltomaiset pilvet ("rullat") muistuttavat monesti rantahiekassa olevia aallonmerkkejä. Toisinaan rullien välissä ei ole kirkasta taivasta. Aaltomainen pilvi kertoo siitä, että ilmakehässä on kahden ilmakerroksen välissä tuulten suunta- ja/tai nopeuseroa eli shearia. Esimerkiksi ylhäällä voi olla nopeampi tuuli kuin alhaalla. Tämä synnyttää pyörivän liikkeen pilvirullien kohdalle. ==Aiheesta muualla== Luokka:Pilvet
The Need for Speed

The Need for Speed, joskus lyhennetty muotoon NFS tai TNFS, on vuonna 1994 julkaistu ajopeli. Se julkaistiin alun perin 3DO-pelikonsolille, PC:n DOS- versio julkaistiin vuotta myöhemmin. Myös Sega Saturn- ja PlayStation -pelikonsolit saivat omat versionsa vuonna 1996. Pelintekijöistä osa oli ollut tekemässä Test Driveä ja suosittua Stunts-ajopeliä. The Need for Speed sai jatkoa vuonna 1997 Need for Speed II:n muodossa. The Need for Speed jäljitteli Test Drive -pelisarjan tunnelmaa omaksumalla niistä tutut poliisien takaa-ajot ja skannerin. Tämä poliisiteema on kantanut muutamaan myöhempään Need for Speed -pelisarjan peliin: Need for Speed III: Hot Pursuit, Need for Speed: Road Challenge, Need for Speed: Hot Pursuit 2, Need for Speed: Most Wanted ja Need for Speed: Carbon. Peli on oikeastaan ainoa pelisarjan realismia tavoitteleva peli, jossa auton käyttäytymistä on yritetty mallintaa ilman arcademaisia vaikutteita. Peliä varten Electronic Arts teki yhteistyötä yhdysvaltalaisen Road & Track -autolehden kanssa, todenmukaisemman ajoneuvojen käyttäymisen saavuttamiseksi. Alkuperäisessä 3DO:n versiossa oli kolme pitkää segmenttirataa, joissa ajettiin pisteestä toiseen kahden välietapin kautta. Nämä pitkät ja kauniit radat liikkuivat vuoristo-, rannikko- ja kaupunkimaisemissa, ja ne ovat kestäneet hyvin ajan hammasta tähänkin päivään saakka. Muissa käännöksissä tuli mukana myös kolme tavanomaista kilparataa (ja yksi piilotettu). Pelistä julkaistiin vuonna 1996 eräänlainen uudispainos, The Need for Speed: Special Edition, jonka mukana tuli sekä DOS- että Windows 95 -versiot. Windows 95:lle räätälöity versio tuki DirectX 2:ta ja verkkopelimahdollisuutta TCP/IP:n yli. Pelin mukana tuli kaksi uutta rataa ja pelimoottoria oli rukattu uuteen uskoon. Arvosteluissa kritisoitiin ennen kaikkea kasvaneita laitteistovaatimuksia. == Autot == * Ferrari 512 TR * Lamborghini Diablo VT * Chevrolet Corvette ZR-1 * Dodge Viper RT/10 * Porsche 911 Carrera * Honda Acura NSX * Mazda RX-7 * Toyota Supra Turbo * Warrior PTO E/2 (kuvitteellinen bonusauto) == Vastaanotto == Arvosteluissa Need for Speedia kehuttiin näyttävistä, mutta raskaista grafiikoista. Toisaalta Electronic Arts Canada oli ohjelmoinut peliin lomitetun SVGA-grafiikkatilan, jolla peli pyöri sulavasti näyttävämmällä grafiikalla. Useamman vuoden ajan pelin elokuvamaista ajoneuvojen törmäysmallinnusta verrattiin muihin ajan ajopeleihin. == Katso myös == * Need for Speed (pelisarja) == Lähteet == == Aiheesta muualla == * The Need for Speed MobyGamesissa * The Need for Speed: Special Edition MobyGamesissa Luokka:Need for Speed -pelit Luokka:DOS-pelit
Kantatie 98

Kantatie 98 on Suomen lyhin kantatie, pituudeltaan vain noin 400 metriä. Tie kulkee Ylitornion kunnan Aavasaksan kylässä valtatieltä 21 (E8) Tornionjoen ylittävälle Aavasaksan sillalle, jossa se päättyy Suomen ja Ruotsin rajaan. Ruotsin puolella tie jatkuu nimellä riksväg 98 Ylitornion () Matarengistä Ylikainuun () Tallvikiin. Tienumeroinnin tarkoitus lieneekin saada tielle yhtenäinen viitoitus Suomen ja Ruotsin puolella. == Historiaa == Aavasaksan ja Matarengin välinen Torniojoen ylittävä silta valmistui vuonna 1965. Suomen puolelta rajalle johtava tie oli tuolloin seututie 930. Ruotsin puolella vastaavan tien numero oli 401. Vuonna 2000 Ruotsissa uusittiin teiden numerointia ja rajalle johtavan tien numeroksi tuli 98. Tämän jälkeen myös Suomen puolella oleva tie on saanut saman numeron, ja koska numerot 40–99 on Suomessa varattu kantateille, myös luokittelu muuttui. == Lähteet == * * * * === Viitteet === == Aiheesta muualla == 98 Luokka:Ylitornion liikenne
Shibuya

Shibuya () on yksi Japanin pääkaupungin Tokion erillisalueista. Se sijaitsee sisämaassa Yamanoten alueella Tokion keisarillisen palatsin länsipuolella ja rajautuu Meguron, Minaton, Nakanon, Setagayan, Shinagawan, Shinjukun ja Suginamin erillisalueisiin. Shibuyassa on 223 960 asukasta (vuonna 2017) ja sen pinta-ala on 15,11 neliökilometriä. Erillisalueen keskuksena toimii Shibuyan rautatieaseman ympäristö, joka on yksi Tokion merkittävimmistä muodin ja yöelämän keskuksista nuorten parissa. Erityisesti Harajukun alue on tunnettu nuorisokulttuurin kehtona. Shibuyan asema on yksi Tokion vilkkaimmista, ja sen edessä sijaitsee maailman vilkkaimmaksi sanottu tienristeys Center gai (). 1990-luvun lopulla Shibuyasta tuli tunnettu myös Tokion IT-teollisuuden keskuksena, ja se sai lempinimen "Bit Valley", sanaleikkinä alueen nimestä, joka voidaan kääntää englanniksi "Bitter Valley" (kitkerä laakso). == Aluejako == Shibuyan erillisalueella on 32 kaupunginosaa, jotka jakautuvat yhteensä 80:een osa-alueeseen (). Yhteen kaupunginosaan kuuluu yhdestä kuuteen osa-aluetta. *Daikanyamachō *Dōgenzaka *Ebisu *Ebisu- minami *Ebisu-nishi *Hachiyamachō *Hatagaya *Hatsudai *Higashi *Hiroo *Honmachi *Jingūmae *Jinnan *Kamiyamachō *Maruyamachō *Moto-Yoyogichō *Nanpeidaichō *Nishihara *Ōyamachō *Sakuragaokachō *Sarugakuchō *Sasazuka *Sendagaya *Shibuya *Shinsenchō *Shōtō *Tomigaya *Udagawachō *Uehara *Uguisudanichō *Yoyogi *Yoyogi-Kamizonochō == Kaupunkikuva ja nähtävyydet == ===Viheralueet === *Meiji-jingūn pyhäkkö ja sitä ympäröivä puisto, joka on yksi Tokion suurimmista. *Shinjuku-gyoen, osittain Shinjukun alueella sijaitseva puisto. *Yoyogin puisto, joka toimi aluksi Japanin keisarillisen armeijan harjoituspaikkana, myöhemmin Washington Heights -asuinalueena amerikkalaisille miehitysjoukoille ja lopulta majoituspaikkana Tokion olympialaisissa. ===Rakennukset=== *Shibuya 109, suosittu ja muodikas liikekeskus. *Cerulean Tower, Shibuyan korkein rakennus. *NHK:n lähetyskeskus, Japanin yleisradion pääkonttori. *NTT Docomo Yoyogi Building, NTT DoCoMon omistama pilvenpiirtäjä ja maailman korkein kellotorni. *Omotesando Hills, Tadao Andōn suunnittelema liikekeskus. *Takashimaya Times Square, yksi Japanin suurimmista tavarataloista (Sendagayan alueella). *Tokyo Metropolitan Gymnasium, vuoden 1954 painin maailmanmestaruuskilpailuihin rakennetty suuri stadion. *Yoyogi National Gymnasium, Kenzō Tangen suunnittelema stadion. === Kadut === *Dōgen-zaka, katu Shibuyan keskiosassa, tunnettu yökerhoistaan ja Love hoteleistaan. *Omotesandō, zelkovapuiden reunustama erityisesti muotiliikkeistään tunnettu katu. *Takeshita-dōri, muotiliikkeiden, kahviloiden ja ravintoloiden reunustama kävelykatu Harajukun alueella. === Muuta === *Hachikō, koirapatsas Shibuyan aseman ulkopuolella ja suosittu tapaamispaikka. == Kuvia == Tiedosto:1952 Shibuya.jpg|Shibuyaa 1950-luvun alussa Tiedosto:Meiji-Jingu-Shrine-05.jpg|Meiji-jingūn pyhäkkö Tiedosto:OmotesandoHills Outside.JPG|Omotesandō Hills -ostoskeskus == Lähteet == == Aiheesta muualla == *Erillisalueen internetsivut Luokka:Tokion erillisalueet
Manfred Stohl

Manfred Stohl (s. 7. heinäkuuta 1972, Wien) on itävaltalainen toisenpolven ralliautoilija. Stohl asuu Wienissä. Hän aloitti rallin 1991. Vuoden 2006 Argentiinan rallissa sai 100 MM-rallistarttia täyteen. Kauden 2007 jälkeen hän ei kilpaillut MM-sarjassa, kunnes hän teki paluun vuonna 2012 yhden kilpailun ajaksi. Stohlin kartturina toimi yksi MM-sarjan harvoista naiskarttureista, Ilka Minor. Manfredin isä on ralliautoilija Rudolf "Rudi" Stohl. == Ura == === MM-Rallikausi 2005 === Kaudella 2005 Stohl löi itsensä lopullisesti läpi. Hän ajoi yksityistallin Citroën Xsara WRC:llä osan MM-sarjasta ja sijoittui Kyproksella toiseksi ja Australian rallissa kolmanneksi. Tämä noteerattiin laajalti, sillä yksityiskuljettajille palkintopallipaikat ovat harvinaista herkkua. Kauden päätteeksi Stohl valittiin vuoden moottoriurheilijaksi Itävallassa. === MM-Rallikausi 2006 === thumb|Manfred Stohl, Australia 2006 Kaudeksi 2006 Stohl teki sopimuksen Bozian Racingin kanssa, jota energiayhtiö OMV sponsoroi. Talli ajatti kahta Peugeot 307 WRC:tä kauden kaikissa MM- ralleissa. Lisärahoitusta tallille toi Henning Solberg, joka ajoi myös lukuisia MM-ralleja samassa tallissa samalla kalustolla oman sponsorinsa tukemana. Stohl ajoi Meksikossa, Australiassa ja Uudessa-Seelannissa kolmanneksi. Stohl päätti kautensa toiseen sijaan Walesin MM-rallissa. Kauden 2006 MM-sarjassa Sarjassa Stohl oli neljäs. === MM-Rallikausi 2007 === Kaudeksi 2007 Stohl siirtyi Kronos-yksityistalliin. Kalustona tallilla on Citroën Xsara WRC. Stohlin ensimmäinen kisa Monte Carlossa oli sopeutumista uuteen Xsara WRC:hen. Stohl kärsi myös ongelmista ja sijoittui pisteiden ulkopuolelle. Ruotsissa Stohl kärsi jarruongelmista ja ulosajoista, mutta ajoi pisteille, sijalle seitsemän. Norjassa Stohl ajoi ulos viimeisellä ek:lla ja putosi pisteiltä. Meksikossa Stohl ajoi kuudenneksi ja otti pisteitä ja tahti jatkui samana Portugalissa missä Stohl oli seitsemäs. Loppupisteissä Stohl oli lopulta yhdeksäs. Sponsorinsa OMV:n vetäytymisen myötä Stohl jäi ilman tallipaikkaa kaudelle 2008 ja hän ajoi tuona vuonna vain yhden IRC-kilpailun Portugalissa. === MM-Rallikausi 2012 === Stohl teki paluun Rallin MM-sarjaan Uuden Seelannin ralliin Brazil World Rally Team-tallissa. Hän sijoittui kilpailussa kymmenenneksi saavuttaen yhden MM-pisteen. == Lähteet == == Aiheesta muualla == *Viralliset sivut *Manfred Stohl - Driver Profile : Rallye-Info.com Luokka:Itävaltalaiset ralliautoilijat Luokka:Vuonna 1972 syntyneet Luokka:Elävät henkilöt
Kasvatus (lehti)

Kasvatus: Suomen kasvatustieteellinen aikakauskirja, aiemmin: Kasvatus ja koulu ja Kasvatusopillinen aikakauskirja,Kasvatus: Suomen kasvatustieteellinen aikakauskirja, Helka.fi, viitattu 25.7.2024 on suomalainen kasvatustieteellinen aikakauskirja, jota julkaisee Suomen kasvatustieteellinen seura ja kustantaa Koulutuksen tutkimuslaitos. Lehti ilmestyy viisi kertaa vuodessa. Numeroista kaksi on teemanumeroita, jotka keskittyvät tarkemmin johonkin kasvatuksen ja koulutuksen aihealueeseen. Lehdessä julkaistaan vuosittain noin 20 ajankohtaista alkuperäisartikkelia ja -katsausta sekä lyhyempiä kirjoituksia, puheenvuoroja, uutisia ja kirja-arvosteluja. Lehti on Julkaisufoorumin luokituksessa tasolla 2. ==Historia== Kasvatus alkoi ilmestyä 1914 nimellä Kasvatus ja koulu. Lehden ensimmäiset päätoimittajat olivat 1914–1919 Paavo Virkkunen ja hänen jälkeensä 1919–1944 Kaarle Oksala. Lehti siirtyi 1919 Jyväskylän yliopistoyhdistyksen kasvatusopilliseksi aikakauskirjaksi.Kasvatus ja koulu, Tietosanakirja osa 11, palstat 522–523"Oksala, Kaarle". Otavan Iso tietosanakirja, Osa 6, palsta 628. Otava 1966 ==Toimitus== Lehdellä on kaksi päätoimittajaa: vastaavana päätoimittajana toimii professori Kirsi Pyhältö ja päätoimittajana yliopistonlehtori Rauno Huttunen. Lehden kehittämisestä vastaa toimitusneuvosto, jonka puheenjohtajana toimii emeritusprofessori Risto Rinne ja varapuheenjohtajana professori Laura Hirsto. ===Päätoimittajat=== * Paavo Virkkunen 1914–1919 * Kaarle Oksala 1919–1944 ... * Juhani Suortti 200x–2004 * Jari Eskola 2004–2006 * Jyrki Hilpelä 2007–2011 * Janne Varjo * Kirsi Pyhältö ja Rauno Huttunen ==Lähteet== ==Aiheesta muualla== * Kasvatus-lehden verkkosivut Luokka:Suomalaiset ammattilehdet Luokka:Suomalaiset tiedelehdet
Gala Dalí

Gala Éluard Dalí, (s. 7. syyskuuta 1894 – 10. kesäkuuta 1982) alkuperäiseltä nimeltään Elena Ivanovna Diakonova, tuli tunnetuksi Salvador Dalín vaimona. ==Nuoruus== Gala Éluard Dalí syntyi Venäjällä Kazanissa syksyllä 1894. Hän opiskeli opettajaksi. Jatkuvista keuhkosairauksista kärsivänä hänet lähetettiin Sveitsiin Clavadelissa sijaitsevaan parantolaan vuonna 1913. Galalla todettu keuhkokasvain leikattiin myöhemmin onnistuneesti ja keuhkoputkentulehdukset loppuivat. Parantolassa hän tapasi tulevan miehensä, ranskalaisen runoilija Paul Éluardin (1895-1952). Pari avioitui, ja he muuttivat Pariisiin. Pariskunnalle syntyi tytär Cécile, joka kasvoi myöhemmin isänsä Paulin hoivissa. ==Gala ja Salvador Dalí== thumb|Gala ikkunassa. Salvador Dalín veistos Marbellassa. Gala Dalí oli inspiraationa monille nimekkäille aikalaisilleen. Dalin ja Éluardin lisäksi häntä ihailivat Max Ernst ja André Breton. Gala arvosti surrealismia ja esimerkiksi Picasson taidetta. Vuonna 1929 Gala vieraili miehensä Éluardin kanssa nuoren nousevan surrealistin, Salvador Dalín, luona Katalonian Port Lligatissa Cadaquesin lähellä. Dalín ja Galan suhde alkoi pian tämän jälkeen. Vuonna 1934 Gala ja Salvador menivät naimisiin siviilivihkimyksellä, ja heidät vihittiin kirkollisesti 14 vuotta myöhemmin. Galan vaikutus näkyy Dalín töissä. Usein Gala löytyy niistä selin tai kasvokkain, erikokoisina hahmoina tai Pyhänä Neitsyenä. Salvador Dalí sanoi myöhemmin, että Gala pelasti hänet hulluudelta ja varhaiselta kuolemalta. Gala toimi Dalín managerina ja hoiti arkirutiineja. Häntä kritisoitiin myös rahanahneeksi ja materialistiseksi naiseksi, joka otti kaiken irti miehensä neroudesta. Viimeiset vuodet pariskunnan välillä eivät olleet pääsääntöisesti onnellisia. Niinpä Dalí osti rakastetulleen oman kodin, Duboin linnan, Pohjois-Espanjasta Peran kylästä, jonne Gala muutti 1971. Dalí sai kyläillä vaimonsa luona vain kirjallisesta kutsusta. Vierailijoita ei linnassa Galan rakastajien lisäksi paljon käynyt. Hän kuoli linnassaan kesäkuussa 1982 88-vuotiaana. Nykyään Duboin linna toimii museona. Linnan alakerrassa on krypta, jonne Gala on haudattu. Kryptaan on rakennettu kaksi hautapaikkaa, toinen Dalílle itselleen. Dalí päätti kuitenkin Galan kuoleman jälkeen, että haluaa tulla haudatuksi omaan teatterimuseoonsa Figueresiin Pohjois-Espanjaan, jossa hänen hautansa nykyään sijaitsee. Luokka:Salvador Dalí Luokka:Kuuluisien henkilöiden puolisot
Gala

Gala voi viitata: ==Henkilöön== * Gala Dalí, oik. Elena Ivanovna Diakonovna, Salvador Dalin puoliso * Gala, Gaïa, Numidian massyliesien muinainen hallitsija * Gala, italialainen laulaja ==Muuhun== * HMS Gala, Britannian Kuninkaallisen laivaston River-luokan torpedovenehävittäjä * Royal Gala, omenalajike
Porin seudun steinerkoulu

Porin seudun steinerkoulu on vuonna 1985 perustettu, 9-vuotinen yhtenäiskoulu. Koulu on steinerpedagoginen koulu. Porin seudun steinerkoulu toimii osaksi Lahden steinerkoulun alaisuudessa. Koulu on vuodesta 1999 lähtien toiminut Porin keskustan tuntumassa sijaitsevassa entisessä Porin suojeluskuntatalossa eli Karhulinnassa. == Aiheesta muualla == *Porin seudun steinerkoulun kotisivut Luokka:Steinerkoulut Luokka:Porin oppilaitokset
Andrius Mamontovas

Andrius Mamontovas (s. 23. elokuuta 1967 Vilna) on liettualainen muusikko ja lauluntekijä. Mamontovas perusti vuonna 1983 yhtyeen FOJE, joka nousi pian yhdeksi Liettuan tunnetuimmista. Yhtye on julkaissut 16 musiikkialbumia. FOJE:n hajottua Mamontovas on tehnyt menestyksekästä soolouraa, joka on tuonut hänelle useita Liettuan arvostetuimpia musiikkipalkintoja (Bravo-palkinnot). Vuonna 2006 Mamontovas otti osaa Eurovision laulukilpailuun Liettuan suosituimpien muusikoiden muodostaman yhtyeen LT United jäsenenä. Mamontovas tunnetaan maassaan myös näyttelijänä. Hän on esittänyt Hamletia sekä kotimaassaan että sen rajojen ulkopuolella. == Aiheesta muualla == *LT United *My Space *Trig Luokka:Liettualaiset muusikot Luokka:Vuonna 1967 syntyneet Luokka:Elävät henkilöt
Raahelainen

Raahelainen on kerran viikossa ilmestyvä Kaleva Median julkaisema kaupunkilehti. Raahelainen on sanomalehti Raahen Seudun sisarjulkaisu. Lehden jakelualueeseen kuuluu Raahen seutukunta eli Raahen kaupunki ja Pyhäjoen ja Siikajoen kunnat. Raahelaisen printtiversiolla on lukijoita 22 000, ja lehden kokonaistavoittavuus on 25 000 (KMT 2022). Raahelaisen ilmestymispäivä on huhtikuusta 2023 alkaen keskiviikko. Heinäkuusta 2022 maaliskuuhun 2023 se ilmestyi perjantaisin ja tätä ennen lauantaisin. Vuoden 2008 loppuun saakka Raahelainen julkaistiin kahdesti viikossa keskiviikkoisin ja lauantaisin. Raahelainen jaetaan tilaajille Raahen Seudun välissä. Kaleva Median varhaisjakelualueella asuvat saavat lehden peittojakeluna, vaikka eivät olisi Raahen Seudun tilaajia. Muilla kotitalouksilla on mahdollisuus noutaa lehti telinejakelu- ja noutopisteiltä. Raahelaisen ja Raahen Seudun toimitukset yhdistettiin kesäkuussa 2008. Samassa yhteydessä lehdille avattiin uusi yhteinen nettiportaali. Uudistusta perusteltiin mm. päällekkäisyyksien vähentämisellä. Lehdet eivät enää julkaise uutisia samoista aiheista. Raahelaisen kustantaja oli vuoteen 2017 saakka Alma Media -konserniin kuuluva Suomen Paikallissanomat Oy. Elokuussa 2017 Alma Media myi Raahelaisen Kaleva Oy:n tytäryhtiö Kaleva365 Oy:lle. Kauppa astui voimaan 1. lokakuuta 2017. == Raahelaisen päätoimittajia == * Nina Tuomikoski 2017– * Sanna Keskinen 2011–2017 * Martti Nousiainen 2008–2011 * Terttu Rusila (k. 2016Terttu Rusila on kuollut. Web Archive (Raahen Seutu).) –2008 == Lähteet == ==Aiheesta muualla== * Raahelaisen nettisivut Luokka:Raahen media Luokka:Suomalaiset kaupunkilehdet Luokka:Kaleva Media
Hachiman

Hachiman ( tai Hachiman) on japanilaisessa mytologiassa ja sittemmin šintolaisuudessa esiintyvä sodan jumala. Aikoinaan häntä pidettiin myös Japanin kansan suojelijana. Hänen nimensä merkitsee kirjaimellisesti "kahdeksan viirin jumalaa". Hänen symbolinsa oli kyyhkynen. Muinaiset japanilaiset talonpojat palvoivat Hachimania toivoen jumalolennon siunaavan palvojiaan hyvällä sadolla. Hachiman oli myös kalastajien suosiossa, sillä nämä uskoivat jumalan ohjaavan kalat kalastusverkkoihin. Šintolaisuudessa Japanin keisari Ōjinia palvotaan eräänlaisena Hachimanin inkarnaationa. Japanin buddhalaisuudessa Hachimania on pidetty buddhalaisuutta suojelevana bodhisattvana (八幡大菩薩 Hachiman daibosatsu). Sotaisuutensa vuoksi Hachiman nousi nopeasti samuraiden suosioon. Eräissä legendoissa ensimmäisen shōgunin Minamoto no Yoritomon väitettiin olevan Hachimanin jälkeläinen. Keskiajalla hän oli niin suosittu jumala, että hänelle on rakennettu yli 30 000 pyhättöä ympäri Japania. Luokka:Japanilaiset jumalat Luokka:Šintolaiset kamit Luokka:Sodan jumalat
Tuulikello

Tuulikello on ulos ripustettu idiofoni, joka pitää helisevää ääntä liikkuessaan tuulen voimasta. Tuulikello voi olla kimppu metallia, lasia, keramiikkaa, bambua, simpukoita tai puuta, jotka kilisevät toisiaan vasten tuulessa. Tuulikello voi olla myös nippu sauvan muotoisia kelloja, joita kilisyttää niiden välissä tuulen heiluttama litteä metallikappale. Kolmas tuulikellon tyyppi on kello, jonka kieleen on kiinnitetty litteä levy, jota tuuli liikuttelee. Tuulikelloja on ollut historian aikana monissa kulttuureissa. Pisimmälle ne kehittyivät itäisessä ja eteläisessä Aasiassa, kuten Balissa, Tiibetissä, Kiinassa ja Japanissa. Tuulikellot ovat olleet etenkin buddhalaisten suosiossa, ja niitä on kiinnitetty temppeleiden, pyhäkköjen ja pagodien räystäisiin. Tuulikellojen on uskottu niin Aasiassa kuin Välimeren seudullakin voivan houkutella hyviä henkiä. Tuulikellot ovat levinneet 1800-luvulla Itä-Aasiasta Eurooppaan koriste-esineinä. Talon tietylle puolelle asetettu tuulikello kertoo äänellään tuulen kääntymisestä tai voimistumisesta kyseisellä suunnalla. Tuulikelloa voidaan käyttää myös lintujen karkottamiseksi ei-toivotulta alueelta. Afrikassa tuulikellon uskotaan tuovan hyvää onnea. Fengshuissa tuulikelloa käytetään hoitamaan raskasta, vahingolliseksi koettua energiaa. ==Lähteet== == Aiheesta muualla == Luokka:Idiofonit Luokka:Koriste-esineet